11. รายการระหว่างกัน

3.  (1) บริษัทได้เปิดเผยรายการระหว่างกันกับบุคคลหรือนิติบุคคล
    ในหมายเหตุประกอบงบการเงิน ข้อ 16

(2) ความจำเป็นที่ต้องมีรายการระหว่างกันในปี 2543

1. เงินให้กู้ยืมบริษัทร่วม ผลสืบเนื่องมาตั้งแต่ปี 2540-2541 บริษัทร่วมต่าง ๆ
ประสบปัญหาเกี่ยวกับการจัดหาเงินทุนหมุนเวียนไว้ใช้ในกิจการ บริษัท โรงพยาบาลรามคำแหง
จำกัด มีความสามารถในการหาแหล่งเงินกู้ได้ดีกว่า
จึงมีความจำเป็นที่จะต้องช่วยจัดหารเงินมาให้บริษัทในเครือ
เพื่อที่บริษัทเหล่านั้นจะได้สามารถดำเนินธุรกิจได้ตามปกติ โดยทางบริษัทโรงพยาบาลรามคำแหง
คิดอัตราดอกเบี้ยในราคาตลาด (อัตราถัวเฉลี่ยของต้นทุนเงินที่กู้มา)

2. การให้บริการ

4.  - ทางด้านห้องปฏิบัติการด้านพยาธิวิทยา ทางโรงพยาบาลรามคำแหงมีแพทย์ผู้เชี่ยวชาญในการ

วิเคราะห์และอ่านผลพยาธิวิทยา ( Pathologist )
ซึ่งได้รับการยอมรับและเชื่อมั่นจากแพทย์ทั่วไปทั้งแพทย์ของ

โรงพยาบาลรามคำแหงและแพทย์โรงพยาบาลเอกชนใกล้เคียง
ดังนั้นโรงพยาบาลสินแพทย์ซึ่งเป็นโรงพยาบาลร่วมทุนตลอดจนโรงพยาบาลเอกชนบางโรง
จึงใช้บริการห้องปฏิบัติการตรวจวิเคราะห์ทางพยาธิวิทยาของโรงพยาบาล

-
ส่งผู้ป่วยมารับการรักษาที่โรงพยาบาลรามคำแหงจะเกิดขึ้นต่อเมื่อโรงพยาบาลที่เกี่ยวข้องกันมีเครื่องมือไม่พร้อมที่จะทำการรักษาผู้ป่วยรายนั้น
ในกรณีเช่นนี้จะมีจำนวนน้อย

3. การซื้อสินค้าและรับบริการ

5.  - ในปีที่ผ่านมาทางโรงพยาบาลรามคำแหง ได้ส่งตรวจทางห้องปฏิบัติการ ชนิด Hb typing

ไปทำที่โรงพยาบาลสินแพทย์ เนื่องจากการลงทุนเครื่องมือตรวจวิเคราะห์และน้ำยามีต้นทุนที่สูง
ขณะที่ปริมาณตรวจวิเคราะห์ยังไม่มากพอ
ทางโรงพยาบาลรามคำแหงจึงจำเป็นต้องใช้เครื่องมือร่วมกับโรงพยาบาลสินแพทย์
ซึ่งทางโรงพยาบาลสินแพทย์ก็คิดค่าใช้จ่ายในการตรวจวิเคราะห์ในราคาต้นทุน

  เนื่องจากขณะนี้จำนวนการตรวจวิเคราะห์ Hb typing มีจำนวนมากพอควร
  ทางโรงพยาบาลรามคำแหง

จึงได้จัดหาเครื่องมือตรวจวิเคราะห์ Hb typing
เพื่อมาใช้ในห้องปฏิบัติการของโรงพยาบาลเองแล้ว

- ค่าซ่อมแซมเครื่องมือแพทย์ ทางโรงพยาบาลรามคำแหงให้บริษัท รังสิภัณฑ์ จำกัด
ทำการซ่อมแซมและดูแลเครื่องมือแพทย์ในส่วนที่บริษัทนี้ดำเนินกิจการอยู่เป็นประจำ
โดยทางโรงพยาบาลจะได้รับบริการในราคาพิเศษถูกกว่าทั่วไปประมาณ 10-20 %

6.  - ซื้อยา ทางโรงพยาบาลรามคำแหงได้ซื้อยากับบริษัทที่เกี่ยวข้องกันคือ บริษัท สหแพทย์

เภสัช จำกัด โดยในปี 2543 มีการซื้อประมาณ 900,000 บาท
สาเหตุที่ซื้อยาจากที่นี่เพราะว่าซื้อได้ในราคาถูกกว่าที่อื่น
ทางโรงพยาบาลรามคำแหงได้ซื้อยาจากบริษัทนี้อยู่ก่อนที่ทางโรงพยาบาลจะมาซื้อหุ้นของบริษัทนี้
แต่หลังจากที่ทางโรงพยาบาลซื้อหุ้นของบริษัทนี้แล้วก็ได้เจรจาขอซื้อยาได้ในราคาที่ถูกลงกว่าเดิมในฐานะผู้ถือหุ้น

นอกจากนี้ทางโรงพยาบาลรามคำแหง ยังมีการซื้อยาที่ใช้ในแผนกตาจากบริษัท เอฟ แอนด์ เอส 79
จำกัด ซึ่งเป็นโรงพยาบาลเฉพาะทาง รักษา ตา หู คอ จมูก เท่านั้น ปริมาณที่ซื้อในปี 2543
ประมาณ 85,000 บาทเท่านั้น สาเหตุที่ต้องซื้อเนื่องจากซื้อได้ในราคาถูกกว่าที่อื่น

  ค่าซักรีด
  ทางโรงพยาบาลรามคำแหงเลือกให้โรงพยาบาลสมิติเวชเป็นผู้ทำการซักรีดผ้าผู้ป่วยทั้งหมด

เนื่องจากราคาที่ทางโรงพยาบาลสมิติเวชเสนอมาต่ำที่สุดทางโรงพยาบาลไม่เจาะจงว่าจะต้องส่งซักรีดที่โรงพยาบาลสมิติเวชเพียงแห่งเดียว
ถ้ามี Supplier รายอื่นเสนอราคามาต่ำกว่านี้ทางโรงพยาบาลก็จะเลือกใช้บริการ
เพราะว่าโรงพยาบาลรามคำแหงมีนโยบายที่จะเลือกใช้บริการที่ถูกที่สุด และคุณภาพดี

4. เงินกู้ยืมระยะสั้น จากคณะบุคคลและบุคคลที่เกี่ยวข้อง

  สืบเนื่องจากในปี 2540 - 2541 เกิดภาวะเศรษฐกิจตกต่ำอย่างรุนแรง
  สถาบันการเงินมีปัญหามาก

ไม่ยอมปล่อยสินเชื่อให้กับลูกค้า ทำให้ทางโรงพยาบาลขาดเงินทุนหมุนเวียน
ทางโรงพยาบาลจึงแก้ไขวิกฤตการณ์โดยการกู้เงินจากคณะบุคคลและบุคคลใกล้ชิด เช่น แพทย์
โดยให้อัตราดอกเบี้ยประมาณ MLR-2 และมีระยะเวลากู้ 3 เดือน
เมื่อครบกำหนดแล้วจะเรียกคืนหรือฝากต่อก็ได้
ทางโรงพยาบาลได้ทำการกู้เงินประเภทนี้ตั้งแต่นั้นมาจนถึงทุกวันนี้ และส่งผลดีต่อโรงพยาบาลคือ
ทำให้โรงพยาบาลเสียต้นทุนดอกเบี้ยจ่ายต่ำกว่ากู้จากสถาบันการเงิน
เนื่องจากสถาบันการเงินส่วนใหญ่จะคิดอัตราดอกเบี้ยประมาณ MLR

5. รายได้ค่าที่ปรึกษา

  ทางโรงพยาบาลรามคำแหง ได้เปิดโครงการ M.I. CAL. SYSTEM ซึ่งจัดตั้งขึ้นมาเพื่อวัตถุ

ประสงค์ในการสอบเทียบเครื่องมือแพทย์ให้มั่นใจว่าเครื่องตรวจ เครื่องวัด เครื่องทดสอบ
ซึ่งมีผลต่อคุณภาพในการรักษาผู้ป่วยมีความถูกต้องแม่นยำเหมาะสมกับการใช้งานตามที่กำหนดไว้ให้เกิดประสิทธิภาพควบคู่ไปกับการรักษาของแพทย์และผู้เชี่ยวชาญเพื่อเกิดประสิทธิผลของการวินิจฉัยการรักษา
การบำบัดโรค และความปลอดภัยสูงสุดของผู้ป่วย

โครงการ M.I. CAL. SYSTEM ได้เลือกใช้มาตรฐานระบบคุณภาพ ISO 9002
เป็นแนวทางในการบริหารงานคุณภาพ และได้จัดทำคู่มือคุณภาพ, ระเบียบปฏิบัติ,
วิธีปฏิบัติเพื่อเป็นแนวทางในการบริหารงานของโครงการ

โครงการ M.I. CAL. SYSTEM ได้ผ่านการรับรองระบบคุณภาพมาตรฐาน มอก. ISO 9002
ขอบข่าย : การบริการสอบเทียบเครื่องมือแพทย์ ใบรับรองเลขที่ QMS00103/185
โดยสถาบันรับรองมาตรฐานไอเอสโอ (ส.ร.อ.) ณ. วันที่ 8 กันยายน 2543

โครงการ M.I. CAL. SYSTEM ได้ดำเนินการสอบเทียบเครื่องมือแพทย์ให้โรงพยาบาลในเครือ
และโรงพยาบาลที่เกี่ยวข้อง มีรายชื่อดังนี้

1.  โรงพยาบาลเชียงใหม่ ราม 1

2.  โรงพยาบาลเชียงใหม่ ราม 2

3.  โรงพยาบาลเมืองเลย ราม

4.  โรงพยาบาลขอนแก่น ราม

5.  โรงพยาบาลเขลางค์นคร ราม

6.  โรงพยาบาลพะเยา ราม

7.  โรงพยาบาลตา หู คอ จมูก

8.  โรงพยาบาลสินแพทย์

  ทางโรงพยาบาลรามคำแหงมีรายได้จากค่าที่ปรึกษาด้านเครื่องมือแพทย์จากบริษัทในเครือและ

บริษัทที่เกี่ยวข้องในปี 2543 ประมาณ 1.5 ล้านบาท

นอกจากนี้
ทางโรงพยาบาลรามคำแหงมีรายได้ค่าที่ปรึกษาคอมพิวเตอร์จากโรงพยาบาลสินแพทย์เดือนละ
15,000 บาท
ทั้งนี้เพราะทางโรงพยาบาลรามคำแหงได้ส่งคนไปให้ความช่วยเหลือทางด้านคอมพิวเตอร์กับโรงพยาบาลสินแพทย์

สาเหตุที่ทางบริษัทในเครือและบริษัทที่เกี่ยวข้องใช้บริการเหล่านี้ของโรงพยาบาลรามคำแหง
เพราะจะ ทำให้เสียค่าใช้จ่ายต่ำที่สุด

(3) การทำรายการระหว่างกันของโรงพยาบาลรามคำแหง

ถ้ารายการนั้นเกิดขึ้นเนื่องจากการดำเนินงานตามปกติ
ก็จะปฏิบัติไปตามขั้นตอนของการดำเนินงานตามปกติเช่นเดียวกับที่ปฏิบัติกับรายอื่น ๆ

ถ้ารายการนั้นไม่ได้เกิดขึ้นจากการดำเนินงานตามปกติ
คณะกรรมการบริหารของบริษัทจะมีกาประชุมและลงมติออกมาว่าจะทำอย่างไร โดยดูเป็นกรณี ๆ ไป
เช่น การให้บริษัทในเครือกู้ยืมเงิน

(4) บริษัทไม่มีนโยบายในการทำรายการระหว่างกัน
การทำรายการระหว่างกันจะเกิดขึ้นเนื่องจากกาดำเนินงานตามปกติ